CELEX: 32012D0671
Language: el
Date: 2012-10-23 00:00:00
Title: 2012/671/ΕΕ: Απόφαση του Δικαστηρίου, της 23ης Οκτωβρίου 2012 , σχετικά με τα δικαιοδοτικά καθήκοντα του αντιπροέδρου του Δικαστηρίου

30.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 300/47
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 23ης Οκτωβρίου 2012
   σχετικά με τα δικαιοδοτικά καθήκοντα του αντιπροέδρου του Δικαστηρίου
   (2012/671/ΕΕ)
   ΤΟ ΔΙΚΑΣΤΗΡΙΟ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης, ιδίως τα άρθρα 278, 279, 280 και 299, τέταρτο εδάφιο,
   Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας, ιδίως τα άρθρα 81, τρίτο και τέταρτο εδάφιο, 157 και 164, τρίτο εδάφιο,
   Έχοντας υπόψη το πρωτόκολλο περί του Οργανισμού του Δικαστηρίου της Ευρωπαϊκής Ένωσης, ιδίως τα άρθρα 9α, 39 και 57,
   Έχοντας υπόψη τον κανονισμό διαδικασίας του Δικαστηρίου, της 25ης Σεπτεμβρίου 2012, ιδίως τα άρθρα 10, παράγραφος 3, 13 και 160 έως 166,
   λαμβάνοντας υπόψη τα ακόλουθα:
   
               (1)
            
            
               Κατά το άρθρο 39, δεύτερο εδάφιο, του πρωτοκόλλου περί του Οργανισμού του Δικαστηρίου της Ευρωπαϊκής Ένωσης, οι εξουσίες που αναφέρονται στο πρώτο εδάφιο της διατάξεως αυτής μπορούν, σύμφωνα με τους όρους που καθορίζονται από τον κανονισμό διαδικασίας, να ασκούνται από τον αντιπρόεδρο του Δικαστηρίου.
            
         
               (2)
            
            
               Κατά το άρθρο 10, παράγραφος 3, του κανονισμού διαδικασίας του, το Δικαστήριο, με απόφαση, καθορίζει τους όρους υπό τους οποίους ο αντιπρόεδρος αναπληρώνει τον πρόεδρο του Δικαστηρίου στην άσκηση των δικαιοδοτικών του καθηκόντων.
            
         
               (3)
            
            
               Ο κανονισμός διαδικασίας του Δικαστηρίου, της 25ης Σεπτεμβρίου 2012, θα τεθεί σε ισχύ την 1η Νοεμβρίου 2012.
            
         
               (4)
            
            
               Η απόφαση σχετικά με τους όρους υπό τους οποίους ο αντιπρόεδρος αναπληρώνει τον πρόεδρο του Δικαστηρίου στην άσκηση των δικαιοδοτικών του καθηκόντων θα πρέπει να τεθεί σε ισχύ την ίδια ημερομηνία.
            
         ΕΚΔΙΔΕΙ ΤΗΝ ΑΚΟΛΟΥΘΗ ΑΠΟΦΑΣΗ:
   Άρθρο 1
   Ο αντιπρόεδρος του Δικαστηρίου αναπληρώνει τον πρόεδρο του Δικαστηρίου στην άσκηση των δικαιοδοτικών καθηκόντων που προβλέπονται από τα άρθρα 39, πρώτο εδάφιο, και 57 του πρωτοκόλλου περί του Οργανισμού του Δικαστηρίου της Ευρωπαϊκής Ένωσης καθώς και από τα άρθρα 160 έως 166 του κανονισμού διαδικασίας του Δικαστηρίου.
   Σε περίπτωση κωλύματος του αντιπροέδρου, τα καθήκοντα που αναφέρονται στο προηγούμενο εδάφιο ασκεί ένας από τους προέδρους πενταμελούς τμήματος ή, άλλως, ένας από τους προέδρους τριμελούς τμήματος ή, άλλως, ένας από τους λοιπούς δικαστές, κατά τη σειρά που ορίζει το άρθρο 7 του κανονισμού διαδικασίας.
   Άρθρο 2
   Η παρούσα απόφαση τίθεται σε ισχύ την 1η Νοεμβρίου 2012.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
   
      Λουξεμβούργο, 23 Οκτωβρίου 2012.
      
         
            Ο Γραμματέας
         
         A. CALOT ESCOBAR
         
            Ο Πρόεδρος
         
         Β. ΣΚΟΥΡΗΣ